**Обзор на руския пазар на колбасни изделия**

За последните 10 години обемът на производство на колбасни изделия в Русия се е увеличил с повече от 70% и към 2012 година достигна нивото от 2,5 млн. тона продукция на година.

38% от всички колбасни изделия, произведени в страната, са дело на месокомбинатите от Централния федерален окръг (ФО), а 20% на Приволжския ФО. В Централния ФО голяма част от производствените мощности са концентрирани в Москва. Столицата разполага с „Останкинския месопреработвателен комбинат“ с производствена мощност от 500т. на денонощие, „Микояновския месокомбинат“ с 400т. на денонощие и „Черкизовския месопреработващ завод“ с 350т. на денонощие. Най-големият месокомбинат в Приволжието е „Пензенски“ с 70,5 хил.т. годишна продукция.

Според мнението на експертите, поръчките за колбасни изделия към крупните предприятия започват да намалят, поради факта че населението все по-често избира продукция, приготвена в домашни условия, като по-натурална и екологично безопасна.

Вносът на колбасни изделия в Русия не надхвърля 1% от целия пазар. Въпреки това, в началото на 2013 г. се забелязва увеличение на вноса на колбасни изделия в Русия. За първите 4 месеца на 2013 г, вносът на колбасни изделия, спрямо същия период на 2012 г., се е увеличил с 12%, достигайки 5,26 хил. тона.

През периода януари-април 2013 г. в Русия са внесени колбасни изделия, произведени от 130 предприятия от над 20 страни в света. Основни вносители на колбасни продукти за 2012 г. в Русия са: САЩ - 20%, Холандия - 15%, Латвия - 13%, Литва - 12%, Испания - 8% и други. Основни компании, които внасят своя продукция на руския пазар са: Bar-SFoodsCo.(САЩ), GrootConserven(Холандия), UABBiovela(Литва), SIARezeknesgalaskombinats(Латвия), Бресткия месокомбинат (Беларус) и други.

*Източник: списание „Russian Food and Drinks” брой 139*